Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Voivatko sinun rukousvastauksesi pysähtyä -
näkymättömään demoniseen verkkoon?
Oletko luovuttanut ja lakannut rukoilemasta -
paranemisen, perheen pelastumisen, talouden tai palvelutyön puolesta?
Vieraani on saanut yliluonnollisia työkaluja ja strategioita, -
joiden avulla voittaa. Hän kutsuu sitä seuraavaksi tasoksi.
Nyt sinulle on koittanut aika voittaa, voittaa, voittaa!
Sid Roth on tutkinut yliluonnollista maailmaa jo yli 40 vuotta.
Liity Sidin seuraan Yliluonnollista-ohjelmaan.
Olen johtanut monen monituista ihmistä Messiaan tuntemiseen, -
mutta en ole ikinä kuullut kenenkään tulevan Messiaan luo kuten sinä tulit.
Kerropa siitä.
Olin eräässä talossa. Olimme valmistautumassa iltatapahtumaan.
Puhelin soi.
Minkä ikäinen olit? - 17. Kukaan ei vastannut puhelimeen.
Oliko talossa monta ihmistä? - Oli, 10―15 ihmistä.
Kukaan ei vastannut puhelimeen. Kuin kukaan ei olisi kuullut.
Minä sitten vastasin. Mies pyysi jotakuta puhelimeen.
Sanoin, ettei siellä asu sennimistä. Laskin luurin ja kävelin pois.
Minuutin päästä puhelin soi taas.
Kukaan ei tehnyt elettäkään. Kuin kukaan ei olisi kuullutkaan.
Vastasin puhelimeen taas.
Kuultuani miehen äänen sanoin heti: "Kerroin jo. Hän ei asu täällä."
Laskin luurin.
Mutta miespä olikin päättäväinen, -
että hän kertoo Jeesuksen rakkaudesta, kuka ikinä vastaakin.
Kuinkas muutenkaan, puhelin soi kolmannen kerran.
Kukaan ei hievahtanutkaan. Menin vastaamaan.
Ärsyttikö sinua se rimputtelu? - Ärsyttihän se.
Vastasin. Hän alkoi puhua. Sanoin: "Kerroin jo."
Hän sanoi: "Odota". Hän alkoi puhua minulle Jumalan rakkaudesta.
Hän kertoi evankeliumin.
Tuntui kuin olisin ollut pimeässä huoneessa, -
ja yhtäkkiä maailmaani tulvi valoa.
Rukoilin ja otin vastaan Jeesuksen saman tien.
Arvatkaapa mitä. Miehestä tuli Vennerin aviomies.
Kerroit, että suvussasi oli melkoinen profeetta.
Yhtäkkiä sinäkin aloit tietää asioita, -
mutta seurakunnassanne ei juurikaan tunnettu yliluonnollisuutta.
Olit ymmälläsi siitä, mitä tapahtuu. Ja se on aika rankkaa.
Jumala teki sinusta opettajan varmaan osaksi sen takia, -
ettei ihmisten tarvitse ihmetellä, mitä oikein on meneillään.
Olen samaa mieltä.
Isoisoisovanhempani veli oli profeetta ja orja.
Ihmiset kysyivät häneltä, mitä hän kuuli tai mistä hän näki unta.
Hänellä ei ollut profeetallista kieltä. Hän vain kertoi, mitä hän näki ja koki.
Minulla kävi niin, että uskoon tultuani aloin huomata asioita.
Minulla oli rukousrytmi. Kaksi päivää rukousta, kaksi päivää paastoa, söin, -
kaksi päivää paastoa, söin.
Huomasin, että tiesin jo etukäteen, mitä ihmiset aikoisivat sanoa.
En osannut sanoittaa sitä.
En tiennyt, kuinka tiesin sen. Niinpä olin siitä hiljaa.
Kun Jumala alkoi palauttaa Kristus-ruumiille profeetallista kieltä,
minäkin sain sanoja kuvaamaan sitä, mitä koin.
Sitten vain jatkoin Jumalan äänen kuulemista -
ja sen julistamista, mitä kuulin Hänen sanovan Hengessä.
Tiedän esimerkiksi, että yleisössä on joku, joka kuuntelee.
Studioyleisössä on joku, joka on tullut, -
ei vain sen vuoksi, että ohjelman nimi on Yliluonnollista.
Olet uskonut yliluonnolliseen ihmeeseen.
Koen, että sinulla on todettu syöpä.
Olet tehnyt kaiken voitavasi.
Sanoit: "Menen ohjelmaan, katson ohjelman, -
koska tarvitsen kehooni yliluonnollisen ihmeen."
Julistan sinulle nyt terveyttä.
Käsken kuoleman prosessin kehossasi pysähtyä nyt.
Olet yliluonnollisessa käännekohdassa.
Kun ensi kerran menet lääkäriin, lääkäri antaa erilaisen tiedon.
Kuulen raamatunpaikan: "Nouse ja loista. Valkeutesi on tullut."
Terveytesi kääntyy nyt.
Vaikka vihollinen väittää, ettet sinä parane ja että minä vain puhun, -
taivas aukeaa tänä yönä yösijasi yllä ja näet unen taivaasta.
Se on sinulle vahvistus, että olet parantunut ja vapautunut.
Käsken sinua: Nouse, ota sairasvuoteesi ja kävele.
Jeesus Messias on kuullut itkusi ja parantanut kehosi.
Tiedätkö mitä, Venner?
Pystyin tuntemaan. En nähnyt. En ole näkijä vielä.
Sanon aina "vielä". En ole näkijä vielä.
Jos olisin pystynyt näkemään, -
olisin nähnyt sen lähtevän sinusta siihen henkilöön.
Sinulla on valtava profetian lahja.
Kerropa Jamaikalla saamastasi profetiasta.
Olin Jamaikalla vuonna 2018. Olin käynyt siellä pari vuotta.
Oli yliluonnollista, miten edes päädyin sinne.
Menin vuonna 2018 palvelemaan sinne yhteen konferenssiin.
Oli minun vuoroni puhua.
Kun nousin lavalle, en mennytkään Raamattuun.
Profeetallinen voitelu alkoi vahvistua.
Niin kuin äsken näimme. - Juuri niin. Aloin profetoida.
Sanoin: "Tällä saarella tehdään öljylöytö."
"Menee kolme tai neljä kuukautta, niin te löydätte öljyä."
"Maasta paljastuu kätkettyjä aarteita."
"Jumala haluaa teidän olevan valppaana -
ja suojautua rosvoavalta hengeltä."
Puhuin tammikuun lopussa.
Kuukautta myöhemmin, helmikuun lopussa sain sähköpostitse uutisjutun,-
joka oli ollut sanomalehdessä.
Siinä kerrottiin, että saarelta oli löytynyt öljyä.
Tapasin vuosia sitten pitää seminaareja, -
joissa opetin, että Jumala vastaa rukouksiin kolmella tavalla.
"Kyllä", "Ei" tai "Odota."
Se kuulosti hyvältä. Mutta onko se totta?
Uskon, että Jumalan vastaus on "Kyllä", "Ei" tai "Ei vielä".
Meidän pitää tietää, mikä se on milloinkin.
Joskus se on "Ei vielä". Opetan kirjassani siitä, -
mitä eroa on odottamisella ja viivästyksellä.
Jumala vastaa rukoukseen aina. Pitää vain tietää, mikä se on.
Mikä on odottamisen ja viivästyksen ero?
Jumala vastaa "Kyllä", mutta asiaan liittyy muita ihmisiä.
Jumala asettaa linjaan muita ihmisiä ja olosuhteita.
Joskus Jumala taas kehittää meissä kärsivällisyyden hedelmää.
Sekö tässä on kiikastanut meillä kaikilla?
Joskus taas opettelemme odottamista. Mutta sillekin on päätepiste, -
kun Jumalan prosessi on valmis.
Kun Jumalan asettama odotus on ohi, mutta vastausta ei tule näköpiiriin, -
se on viivästys, ja se on laiton.
Viivästykset ovat joka kerta laittomia.
Odotus on Jumalan asettamaa ja laillista. Sitä tapahtuu kaikille, -
koska Hän on hyvä Isä ja Hän kasvattaa meitä.
Viivästys on vihollisen työ, jolla se yrittää lannistaa ja uskotella, -
ettei Jumala vastannut.
Rukoile viivästyksen hengen murtumista.
Jumalan Henki puhuu minulle johtajien ryhmästä.
Olette puskeneet eteenpäin. Taitaa olla pastorien ryhmä.
On tapahtunut jotain. Seurakuntanne ja työnne eivät ole kasvaneet.
Näen myös liikemiehen. Liiketoimillesi tapahtui viikon aikana jotain pahaa.
Sanoit: "En voi odottaa asioiden muuttumista enää päivääkään."
Puhun nyt sinulle, liikemies. Tämä ei ole ensimmäinen viivytyksesi.
Olet ollut jumissa siinä kuin pyöröovessa.
Käsken viivytyksen henkeä -
irrottamaan otteensa sinusta ja firmastasi.
Puhun palvelutöille.
Olette odottaneet ja odottaneet.
Kun sisään tulee kolme, takaovesta lähtee kymmenen.
Käsken viivytyksen henkeä joka estää kasvua.
Aktivoin yliluonnollisen evankelioinnin, kasvun -
ja manifestaation syklin palvelutyöhösi.
Käsken viivytysten voimien murtua Jeesuksen nimessä -
Jumalan naisena ja apostolisena äänenä Kristus-ruumiille.
Sinun on toteltava minua, ja käsken sinun murtua nyt Jeesuksen nimessä.
Nyt on pakko kysyä.
Mitä ovat demoniset sepät?
Ne ovat osa pahuuden järjestelmää.
Demoninen seppä rakentaa ihmisen elämässä olosuhteita, -
joilla ihminen pyritään pitämään kuin labyrintissä. Näen sen hengessäni.
Jumalan miehet ja naiset yrittävät navigoida siinä -
pääsemättä toiselle puolelle manifestaatioon.
Demoniset sepät rakentavat näitä olosuhteita, -
jotka tähtäävät Jumalan suunnitelman ja työn torppaamiseen elämässämme.
Ihminen joutuu ikään kuin odotustilaan.
Ei pääse eteen- eikä taaksepäin, -
ei näe Jumalan lupauksen toteutumista -
eikä tiedä, kuinka murtautua vapaaksi. Mutta Jumala on antanut työkaluja.
Hän on antanut kaiken, mitä taisteluun ja voittamiseen tarvitaan.
Täytyy vain osata käyttää aseita. Juuri siitä opetan kirjassani.
Mitä tarkoitat sanalla "hyvitys"?
Hyvitys on eri asia kuin ennalleen asettaminen.
Seurakunnassa on puhuttu paljon ennalleen asettamisesta.
Sillä tarkoitetaan sitä, että saan takaisin sen, mikä minulta on viety.
Mutta Raamattu sanoo, -
että varkaan täytyy hyvittää tekonsa seitsenkertaisesti.
Ymmärrän sen pohjalta, -
että ennalleen asettaminen ja hyvitys ovat eri asioita.
Hyvitys on osa ennalleen asettamista.
Se ei ole täydellinen, ennen kuin saat takaisin sen, mikä sinulta vietiin, -
vieläpä korkojen kera.
Sinulla on tosi paljon erinomaista opetusta.
Mutta valtaosa katsojista ei tiedä, -
miten monimutkainen on tämä pahuuden verkko -
ja miten se on rakennettu -
estämään meitä saamasta sitä, mitä Jumala tahtoo.
Selitäpä tätä demonista häkkyrää.
Demoniset henkivallat toimivat ilmavalloissa.
Eri alueilla on eri henkivaltoja. Ne erottaa siitä, mitä alueilla tapahtuu.
Jossakin voi olla paljon uhkapelaamista ja siihen liittyvää.
Jotain toista aluetta riivaa taas jokin muu asia.
Osa palvelutyön perustusta ovat terveet perheet.
Jos perhe on toimimaton ja ristiriitojen repimä, -
se vaikuttaa ihmisen palvelutyöhön ja kaikkiin ympärillä oleviin.
Jumalan järjestys ja sydän on perhesuhteiden korjaaminen.
Mietitäänpä lukua Dan. 9.
Daniel ymmärsi, että 70 vuoden jakso oli päättymässä.
Hän sanoi: "70 vuotta on päättynyt. Uusi ajanjakso on alkamassa."
Hän alkoi paastota ja rukoilla. Raamattu kertoo, -
että hän muutti pukeutumistaan ja ruokavaliotaan.
Hän alkoi puskea ja etsiä Herran kasvoja.
No sitten enkeli ilmestyi ja sanoi: "Älä pelkää."
Enkelin ilmestyi Danielille näkyvästi. Daniel valahti maahan kasvoilleen.
Enkeli nosti hänet seisomaan ja sanoi: "Älä pelkää, -
sillä heti kun aloit rukoilla ja etsiä Herraa, Jumala vastasi."
"Minä tulin sanojesi tähden. Matkallani syttyi sota ilmavalloissa."
"Mikael tuli auttamaan minua, ja niin pääsin tuomaan tämän vastauksen."
Rukoillessamme odotus johtuu joskus hengellisestä sodasta.
Meidän pitää osata käyttää työkaluja eli paastoa, rukousta, ylistystä -
ja Jumalan Sanaan vetoamista. Ja pitää päättää: "En anna periksi, -
ennen kuin kaikki Jumalan lupaukset toteutuvat."
Uskon sinua.
Selvennäpä vielä lyhyesti.
Mikä on "lopetuksen voitelu"?
Paavali sanoi elämänsä lopussa, että hän on hyvän kilvoituksen kilvoitellut,-
uskon säilyttänyt ja juoksun päättänyt.
Jeesus sanoi ristillä: "Se on täytetty."
Meidät on voideltu paitsi aloittamaan ja pitämään yllä hyvää vauhtia, -
myös pääsemään maaliin. Eikä vain hädin tuskin.
Meillä on voitelu erinomaiseen, vahvaan loppuun.
Kun opimme käyttämään sota-aseitamme täsmällisesti, -
sen lisäksi että olemme aktiivisia, me myös lähestymme maaliviivaa.
Jumalalla oli jotain tähtäimessään, kun Hän loi Sid Rothin.
Hän sanoi: "Tarvitsen tv-ohjelman, joka keskittyy yliluonnolliseen -
ja joka ei poikkea tieltä vaan uskoo mahdollisuuksiini.
Siksi minä luon Sid Rothin."
Tiedätkö mitä?
Sinut ― sinut ― on ylen ihmeellisesti tehty.
Maan päällä ei ole koskaan ollut toista samanlaista kuin sinä. Jatketaan pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi näyttämällä rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Jumalan yliluonnollisuus ei tunne rajoja.
Nyt voit saada ihmeesi milloin ja missä tahansa.
Yliluonnollista-ohjelmaverkosto ISN -
tarjoaa ohjelmavirtaa 24/7 mobiililaitteelle tai älytelevisioon.
Voin katsoa milloin haluan.
Treenaan paljon ulkona. ISN kulkee mukanani.
Lataa ilmainen ISN-sovellus.
Yliluonnollista-ohjelma jatkuu.
Puhut myös häiriötekijöistä. Kerropa niistä.
Joskus paholainen käyttää häiriötekijänä myös hyviä asioita.
Kutsun sitä kiireeksi.
Kun olemme kiireisiä, huomiomme kääntyy pois siitä, mikä on tärkeää.
Hengellisestä taistelusta tulee sivuseikka, -
kun elämässä tapahtuu jotain, niin kuin hyvin usein käy. Eikö?
Pitää kiinnittää huomiota siihen, mihin kiinnittää huomiota.
Ja pääasioiden on oltava pääasioita.
Kun huomio kiinnittyy vääriin asioihin, painopistekin siirtyy, -
ja energia, voima ja vauhti katoavat.
Ja silloin koen tappion.
Mitä jos ihminen on suuren haasteen edessä -
mutta mitään ei tapahdu. Miten neuvoisit?
Jos on ison haasteen edessä mutta mitään ei tapahdu, -
ja Jumalan Henki puhuu minulle nyt perheistä, -
joissa on kotoaan pois lähteneitä lapsia.
Vanhempien sydämessä on kova tuska.
Näen vanhempia, jotka ovat valvoneet ja rukoilleet monena yönä.
Olet sanonut Herralle: "Vaikka lapsi ei tulisikaan kotiin, -
haluan kuulla hänestä."
Lähetän nyt sanan lapsellesi, missä hän onkin.
Julistan, että kuulet hänestä viikon aikana.
Hän tarttuu puhelimeen ja soittaa.
Aktivoin sovituksen syklin sinun ja lastesi välillä.
Katkeruus on vallannut alaa ja repinyt perhesuhteitanne.
Julistan, että perheeseenne virtaa nyt paraneminen.
Sydämessäsi on ollut kaipuu, että välit lapsiisi korjaantuisivat.
Julistan Jumalan Hengellä ja aktivoin sen nyt.
Lähetän lapsellesi sanan. Koen, että hän on poika.
Tänä yönä sinä näet unta isästäsi ja äidistäsi.
Elämääsi tulee herääminen.
Sinä nouset ja matkustat. Asut eri kaupungissa.
Matkustat kotiisi. Tulee sovituksen aika.
Voin tuntea Jumalan rakkauden, joka yksinkertaisesti laskeutuu, -
kun te kaikki kohtaatte samassa paikassa.
Sanon sinulle nyt, että rukouksesi on kuultu, -
olitpa rukoillut ja odottanut miten kauan tahansa.
Tiedä aina, että Jumala on hyvä Isä.
Hän valvoo sanansa toteutumista.
Hän ei ole ihminen, että Hän valehtelisi.
Hän ei myöskään kadu. Jos Hän jotain sanoo, sen Hän tekee.
Tämä on sinulle manifestaatioiden aika.
Jumala puhui minulle: "Seurakuntani on ollut syklissä, -
jossa on ollut liikettä mutta ei manifestaatioita."
Näin hengessäni pyöröoven.
Olemme pyörineet samojen asioiden ympärillä uudelleen ja uudelleen.
Jumala sanoo: "Liike ilman manifestaatioita -sykli on ohi."
Tämä on manifestaatioiden ajanjakso. Aktivoin ihmeet ja yliluonnollisuuden.
Julistan, että korvasi avautuvat kuulemaan Jumalan äänen paremmin.
Joillakin on näkijän voitelu. Näit hengessäsi jotain, -
mutta ihmiset eivät ymmärtäneet sitä, joten sinä vetäydyit omaan koloosi.
Päätit jatkossa pitää suusi kiinni.
Kutsun sinut ulos kätköstäsi. Nyt on aika.
Profeetat, tulkaa ulos luolastanne.
Profeetat, tulkaa ulos luolastanne Jeesuksen nimessä.
Et välttämättä saa yliluonnollista puhelua kuten Venner sai -
kuullakseen Messiaasta. Mutta pidä tätä puhelunasi.
Haluatko tuntea Jumalan yhtä paljon kuin Hän haluaa tuntea sinut?
Aivan, Hän haluaa tuntea sinut enemmän kuin sinä Hänet.
En tarkoita uskontoa. Tarkoitan suhdetta.
Tarkoitan läheisyyttä. Tarkoitan parasta ystävääsi.
Lausu ääneen seuraava rukous ja tarkoita sitä parhaan kykysi mukaan.
Rakas Jumala, olen syntinen. Anna minulle anteeksi.
Uskon, että Jeesuksen kallis veri -
pesee pois kaikki syntini ja puhdistaa minut.
Ja nyt kun olen puhdas, -
Jeesus, tule sydämeeni.
Tule asumaan minuun.
Haluan tuntea sinut.
Julistan rohkeasti, -
Jeesus, Sinä olet Herrani. Aamen."
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Ensi viikolla:
Hei! Olen Hrvoje Sirovina. Sitovatko sinua tai perhettäsi -
sairaudet, riippuvuudet, synnillinen elämäntapa tai kärsimys?
Joskus syynä ovat sukukiroukset, joihin sinulla ei ollut osaa ei arpaa.
Katso seuraava Yliluonnollista-jakso, -
niin kuulet, miten lunastaa sukupuu ja kokea täydellinen vapaus.
Suomennos: Marianne Tenetz